

27* C. PLINII HIST. NAT. LIB. XXVII. 



Phellandrion , u. 



1 CI. Phellandrion nascitur in palustribus, folio apii. 

 Bibitur semen ejus propter calculos et vesicae in- 

 commoda. 



Phalaris, n. 



CIL Phalaris thyrsum habet longum, tenuem, ceu ca- 

 lamum, in summo florem inclinatum : semen simile se- 

 samae. Et hoc calculos frangit, potum ex vino vel aceto 

 cum melle et lact. Idem et vitia vesicae sanat. 



Polyrrhizon, i. 



CIII. Polyrrhizon folia habet myrti, radies multas. 

 Hae tusae dantur in vino contra serpentes : prosunt et 

 quadrupedibus. 



Proserpinaca , v. 



CIV. Proserpinaca herba vulgaris est, eximii adver- 

 sus scorpiones remedii. Eadem contrita , addita muria 

 et oleo e maenis, anginam eximie curari tradunt. Prae- 

 tereaet in quantalibet lassitudine recreari defessos, etiam 

 quum obmutuerint, si subjiciatur linguae. Si devoretur, 

 vomitionem sequi salutarem. 



